ગુજરાતી સમાચાર: નવરંગપુરા: સોસાયટીએ પ્રવેશવા ન દેતા 3 ભાડુઆત વિદ્યાર્થિનીઓ અડધી રાત્રે રસ્તે રઝડી પડી | Navrangpura Society Bars Entry 3 Women Stranded At Midnight - Other | I Am Gujarat
Gujarati News Other નવરંગપુરા: સોસાયટીએ પ્રવેશવા ન દેતા 3 ભાડુઆત વિદ્યાર્થિનીઓ અડધી રાત્રે રસ્તે રઝડી...
Updated: Aug 26, 2019 09:38 am IST
અમદાવાદઃ શહેરમાં આવેલ કેટલીક પ્રતિષ્ઠિત શિક્ષણ સંસ્થાઓમાં ભારતના બીજા રાજ્યોમાંથી ભણવા માટે અનેક વિદ્યાર્થીઓ આવતા હોય છે. ગુજરાતની મહેમાનગતીની વાતો સાંભળી આવતા આ વિદ્યાર્થીઓને ક્યારેક એવો કડવો અનુભવ થાય છે કે જેની તેમણે કલ્પના પણ કરી ના હોય. આવું કંઈક બન્યું બેંગલુરુથી અમદાવાદમાં ભણવા આવેલ માસ્ટર ડીગ્રીની એક યુવતી અને તેની બંને ફ્રેન્ડ સાથે. જેમાં તેમણે રહેવા માટે નવરંગપુરા વિસ્તારમાં ફ્લેટ ભાડે રાખ્યો અને આ માટે કુલ રુ. 82,500ની ચુકવણી કરીને કાયદેસર ભાડા કરાર કર્યો હોવા છતા મધરાતે તેમને સોસાયટીના રહેવાસીઓએ ફ્લેટમાં પ્રવેશતા અટકાવી દીધા અને રાત બહાર પસાર કરવી પડી.
આ યુવતીઓએ પોતાની ફરિયાદમાં જણાવ્યું કે સોસાયટીના રહેવાસીઓએ તેમને નિયમ બતાવતા કહ્યું કે અહીં સિંગલ અને સ્ટુડન્ટને ફ્લેટ ભાડે આપવામાં આવતા નથી એમ કહીને સામાન સહિત અહીં રહેવાલ આવેલ તેમને ત્રણેયને મધરાતે જ સોસાયટીમાં એન્ટ્રી કરવા દીધી નહોતી. જ્યારે બીજી તરફ ફ્લેટના માલિક અને મુંબઈમાં બોરિવલીમાં વસતા નરેશચંદ્ર દોશીએ તેમને ડિપોઝિટ અને ભાડાની રકમ પરત કરવાની ના પાડી હતી. તેમજ આ સાથે તેણે આ વિદ્યાર્થીનીઓ પાસે ઓગસ્ટના ભાડાની પણ માગણી કરી હતી સાથે જો નહીં આપવામાં આવે તો ડિપોઝિટમાંથી કાપી લેવાની ધમકી આપી હતી.
ઐશ્વર્યા શેખર(25), સેપ્ટ યુનિવર્સિટીમાં માસ્ટર ડિગ્રીની વિદ્યાર્થીનીએ શુક્રવારે પોલીસ પાસે દોશી વિરુદ્ધ વિશ્વાસ ભંગ અને છેતરપીંડીની ફરિયાદ નોંધાવી હતી. શેખરે પોતાની ફરિયાદમાં જણાવ્યું કે પોતે અર્બન હાઉસિંગ વિષયમાં માસ્ટર કરવા માટે અમદાવાદની સેપ્ટ યુનિવર્સીટીમાં એડમિશન લીધું હતું. જેથી અહીં આવીને તે અને તેની અન્ય બે ફ્રેન્ડ સ્વસ્યા સુરેશ અને અનુકૃતિ શર્મા રહેવા માટે જગ્યા શોધતા હતા. તેના માટે તેમણે બ્રોકરેજનું કામ કરતા નરેન્દ્ર ગ્રોવરનો સંપર્ક કર્યો હતો. જેણે તેમને જણાવ્યું હતું કે કોઈ આખું ઘર લેવા કરતા પીજી એકોમોડેશન તેમને સસ્તામાં પડશે.
જે બાદ ગ્રોવર તેમને નવરંગપુરામાં આવેલ ગણેશ કોમ્પ્લેક્સમાં ફ્લેટ નં. 906માં લઈ ગયો હતો. જે ફ્લેટ ત્રણેય યુવતીઓને ગમતા ગ્રોવરે તેમને પ્રતિ મહિનાના રુ.27,500 ભાડુ તેમજ ડીપોઝિટ પેટે 2 ભાડા એડવાન્સ્ડ જેથી કુલ મળીને ત્રણ ભાડાની રકમ રુ.82500 થતી હોવાનું જણાવ્યું હતું. જેના પર સહમતી સધાતા તા. 20 જુલાઈના રોજ ફ્લેટના માલિક પરાગ નરેશચંદ્ર દોષી મુંબઈથી અમદાવાદ આવ્યા અને આ યુવતીઓ સાથે ભાડા કરાર કર્યો હતો. જ્યારે યુવતીઓએ તેમને રુ. 30000 રોકડા આપ્યા હતા અને રુ. 52500 બેન્ક દ્વારા ટ્રાન્સફર કર્યા હતા.
જે બાદ 21 જુલાઈની રાત્રે જ્યારે યુવતીઓ પોતાનો સામાન લઈને સોસાયટી પર પહોંચી હતી ત્યારે સોસાયટીના અન્ય રહેવાસીઓ ભેગા થઈ ગયા હતા અને તેમને ફ્લેટમાં જતા રોક્યા હતા સાથે બહાર દરવાજા પર મારેલ બોર્ડ અને સોસાયટીના નિયમો અંગે જણાવતા કહ્યું હતું કે અહીં કોઈ બેચલર કે સ્ટુડન્ટને રહેવા માટે ફ્લેટ આપવામાં આવતો નથી. આ યુવતીઓ રાત્રે 11.30 વાગ્યાની આસપાસ ગણેશ કોમ્પ્લેક્સ પહોંચી હતી પરંતુ આ રીતે તેમને પ્રવેશ આપવામાં ન આવતા રાતના દોઢ વાગે એક સ્થાનિક ફ્રેન્ડ અને તેના માતા-પિતાની મદદથે તેમણે હોટેલમાં રહેવા જવાની ફરજ પડી હતી.
સોસાયટીના સભ્યોનું કહેવું છે કે વિદ્યાર્થીઓ અને બેચલર્સ અહીં આવીને સોસાયટીનું વાતાવરણ બગાડે છે. તેમને લવ અફેર્સ હોય છે તેમજ તેમને ત્યાં સતત મિત્રોની અવરજવર શરુ રહે છે. કેટલાક દારુ પણ પિતા હોવાથી સોસાયટીમાં ન્યુસન્સ વધે છે. જેથી અમે આ નિયમ બનાવ્યો છે.
owner refused to return deposit
society bars entry of student and bachelors
student of sept university
women stranded at midnight
ગણેશ કોમ્પ્લેક્સ
વિદ્યાર્થી અને કુંવારા ભાડુઆત પર પ્રતિબંધ
સેપ્ટ યુનિવર્સિટીના વિદ્યાર્થીઓ